Þrátt fyrir aukin hernaðarumsvif í austurhluta Úkraínu hefur rússneska hernum ekki orðið mikið ágengt síðasta sólarhringinn, samkvæmt gögnum frá bresku leyniþjónustunni. Framkvæmdastjóri Sameinuðu þjóðanna ætlar til fundar við forseta Rússlands og Úkraínu í næstu viku til þess að reyna að koma á friði.
Á morgun er Páskahátíð Rétttrúnaðarkirkjunnar sem haldin er hátíðleg bæði í Rússlandi og Úkraínu. Fyrir helgi hófust viðræður um vopnahlé yfir Páskana en vonir hafa dvínað mjög eftir að viðræður þess efnis runnu út í sandinn. Antonio Guterres, framkvæmdastjóri Sameinuðu þjóðanna, ætlar að fara á fund forseta Rússlands og Úkraínu í næstu viku. Markmiðið er að leita leiða til þess að koma á friðið. Guterres ætlar að ræða við Vladimír Pútín á þriðjudag og á fimmtudag heldur hann til Kænugarðs til fundar við Volodymyr Zelensky.
Breska varnarmálaráðuneytið sendi frá sér tilkynningu í morgun. Þar kemur fram að rússneskum hersveitum hafi ekki orðið mikið ágengt síðasta sólarhringinn þrátt fyrir aukin umsvif. Gagnárásir Úkraínuhers komi í veg fyrir fyrir það. Þá sé enn barist í borginni Mariupol eftir margra vikna umsátur rússneska hersins.
Iryna Venediktova, ríkissaksóknari Úkraínu, er með þúsundir sakamála á sínu borði tengd meintum stríðsglæpum innrásarliði Rússa. Venediktova segir að hernaðaráætlanir Rússa í Úkraínu séu ekki nýjar af nálinni.
"So we see the same strategy in other countries, actually when they come to cities and when cities don't want to capitulate, they have Plan A: cities should capitulate. If cities wasn't capitulated it means that Plan B"
Hún segir að fyrst reyni Rússar að fá varnarliðið til þess að gefast. Ef það gangi ekki upp sé gripið til annara ráða.
"To scare this population to the maximum. Kill, rape, torture and other and other brutal things. It is strategy of war."
Venediktova segir að þá sé næsta skref að ógna almennum borgurum til hins ítrasta. Skipulögð morð, nauðganir og önnur grimmdarverk séu hluti af hernaðaráætlunum Rússa.

Gögn frá bresku leyniþjónustunni benda til þess að Rússneska hernum hafi ekki orðið mikið ágengt síðasta sólarhringinn - þrátt fyrir aukin herafla í austurhluta Úkraínu. Maður frá borginni Maríupol, sem er búsettur hér á landi, heyrði ekki frá systur sinni í 56 daga eftir að Rússar umkringdu borgina. 